Cutting Edge
Store norske leksikon,Kunst og estetikk,Musikk,Jazz,Norske jazzutøvere og -ensembler, 1980 til idag
Cutting Edge var en norsk jazzgruppe etablert i 1981. Gruppen spilte i en fusion-orientert stil, ofte med klare innslag av latin-påvirket jazz.
Besetningen bestod av Morten Halle på saksofoner og fløyte, Rune Klakegg på tangenter, Knut Værnes på elektrisk og akustisk gitar, Edvard Askeland på elektrisk bass og Frank Jakobsen på trommer. Stein Inge Brækhus tok senere over som trommeslager. Bandet turnerte i 1980-årene både i Norge og utenlands, og gav ut tre album: Cutting Edge (1982), Our Man in Paradise (1983) og Duesenberg (1986). Les mer i Store norske leksikon jazz i Norge